Giulio Tononi teadvuseteooria on sellel konverentsil kesksel kohal. Nagu eile kirjutasin, olen ise pisut skeptiline, kas tema ideed on küll suurepärased, age nende matemaatilise formuleeringu juures tekib küsimus: kust me teame, et need on õiged valemid ja õige matemaatika? Christof Koch, teadvuseteaduse suurkuju ja väga põhjalik loodusteadlane, esitaski täna argumendi, et Tononi poolt pakutav teadvusemõõde on sõltuv aju hetkeseisundist ja muutuks seega iga hetkega. Kochi ja tema kaastöötajate  töö on viinud Tononi valemite üldistamiseni, nii et saab arvutada keskse mõõte, mis ei ole sõltuv aju hetkeseisundist. Lisaks on Kochi poolt pakutav teooria edasiarendus viidud väidetavalt lähemale informatsiooniteooria standardväljendusele.